Trieda: **II. NŠS**  20. 3. 2020

Predmet: **SJL**

PUBLICISTICKÝ ŠTÝL

- subjektívno – objektívny štýl; uplatňuje sa vo sfére žurnalistickej (novinárskej) komunikácie; cieľom je prinášať informácie o aktuálnych udalostiach, poúčať, ovplyvňovať, presviedčať a získavať pre svoj názor čitateľskú verejnosť; publicistický štýl na rozdiel od odborného štýlu prispôsobuje náročnosť obsahu a formy priemernej vzdelanostnej úrovni obyvateľstva; musí zabezpečiť všeobecnú zrozumiteľnosť textov, čo nie je podmienkou v náučnom štýle
**využíva:**
**a.) informačný slohový postup –** správa, interview atď.
**b.) náučný štýl –** úvodník, recenzia atď.
**c.) úvahový slohový postup –** komentár, glosa atď.
**d.) rozprávací slohový postup –** len fejtón
**e.) opisný slohový postup –** reportáž
**Je** **hybridným štýlom**, pretože využíva výrazové prostriedky náučného, umeleckého, hovorového štýlu.
**základné znaky:**
**a.) písomnosť –** nedostatok spätnej väzby; členenie textu na titulok, nadtitulok; absencia mimojazykových prostriedkov; pasívne konštrukcie, polovetné konštrukcie; malá frekvencia spojky.
**b.) verejnosť –** všeobecná zrozumiteľnosť textov; všeobecný adresát, masmediálny priestor; gramatická nenáročnosť vety, tvarov; jazyková stereotypnosť napr. správ; zaokrúhľovanie číselných údajov; sloveso v tvare 1.os.pl.
**c.) variabilnosť –** bohatstvo tém, kompozičná pestrosť, pestrosť útvarov; málo opakujúcich sa slov.
**d.) aktualizovanosť –** presvedčivý a pútavý obsah; nevšedné vyjadrovanie – Hotovosť v pohotovosti; prezentácia individuálneho štýlu, hlavne v komentári; neologizmy – módne slová – predvstupové očakávania, ošetriť zákonom; metafory – strhol vedenie na našu stranu; hyperbola – patrí nám svet.
**druhy útvarov:**
**a.) spravodajské útvary –** správa, interview, riport, komuniké atď. Sú ovplyvnené administratívnym štýlom a informačným slohovým postupom.
**b.) analytické útvary –** úvodník, komentár, recenzia, posudok. Sú ovplyvnené náučným štýlom a výkladovým slohovým postupom.
**c.) beletristické útvary –** reportáž (vplyv opisného slohového postupu), fejtón (vplyv rozprávacieho slohového postupu. Sú ovplyvnené umeleckým štýlom.
**funkcia titulku:**
Titulok dáva čitateľovi prvú informáciu, upútava jeho pozornosť a zachytáva celý obsah článku, niekedy naznačuje názor redaktora alebo celej redakcie na prezentovaný jav.
Okrem titulku sa v novinách stretneme s nadtitulkom a podtitulkom.

**Úlohy:**

- čo je to hoax?

- aká poznáte denníky a mesačníky?

- čo je to rubrika a aká rubriky z dennej tlače poznáte?

- aké populárno-náučné časopisy poznáte?

\* poznámky vytlačiť a založiť do zošita alebo prepísať do zošita